Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
KOVIM-19: Hispana urbeto esperas superi la ekonomian krizon per propra virtuala mono
#000004
Urbeto en Andaluzio, Hispanio, lanĉis monon kiel vojon savi lokan komercon de la severa ekonomia malkresko, kaŭzita de agoj celantaj kontroli la disvastiĝon de KOVIM-19.
#000006
La elio, “la nova mono de Lebrija”, estas ligita al la eŭro kaj estis promociita de la unua vic-urbestro kaj bonveniganto de novaj teknologioj David Pérez kaj lia teamo, kiu lanĉis la aplikaĵon dum la kvaranteno en 2020. La nomo “elio” estis elektita omaĝe al la plej fama historia figuro de la urbeto, la humanisto kaj aŭtoro de la unua kastilia gramatiko Elio Antonio de Nebrija.
#000008
Tiu ĉi virtuala mono validas sole en Lebrija. Por lanĉi la projekton, la urba konsilio donacis parton de siaj fondusoj rezervitaj por aliaj celoj kiel la municipaj festivaloj, decidinte anstataŭe doni prioritaton al la helpado de ĝia loĝantaro. Tio ebligis al la urbo lanĉi la projekton kun 60 000 elioj.
#000012
Sume 50 000 eŭroj jam estis investitaj en la komercaj aktivadoj en Lebrija, el kiuj 25 000 estis en elioj, kaj tiu ĉi iniciato estis tre bone akceptita de la loĝantoj de la municipo. “Iuj el vendistoj diris al ni ke tio savis ilin dum monato kaj iuj duobligis la vendojn” raportas hispana televido. Tio ne estis la unua teknologia iniciato de la urba konsilio de Lebrija, kies multaj servoj nun alireblas per Telegramo.
#000013
La ekonomia krizo ne nur malbonigis la staton de la komerco en Hispanio dum la pandemio, sed la situacio iĝis eĉ pli malbona por la averaĝa civitano kaj granda nombro da familioj puŝitaj en malstabilan situacion. La lando nun havas pli ol 800 000 homojn klasifikitajn kiel malriĉuloj kiel rezulto de KOVIM-19 kaj “historia falo” de la hispana ekonomio je 11% en 2020.
#000014
Simile al elio, aliaj hispanaj teknologiaj iniciatoj naskiĝis en la tempo de la pandemio por helpi al la socio, inkluzive de la aplikaĵo La Noria Social Hub, en Málaga, kiu celas subteni novigojn kaj provincan evoluon, kaj Got salt?, aplikaĵo kiu ebligas al loĝantoj de Madrido, Barcelono kaj Valencio kontakti unu la alian por komuna subteno. Tiu ĉi platformo promocias kontaktojn kaj solidarecon inter najbaroj por kuraĝigi daŭripovajn komunumojn.
#000015
La elio finiĝos la 31-an de marto, sed pro ĝia sukceso estontaj lanĉoj de la virtuala mono jam estas esplorataj de la urba konsilio. Por Lebrija tio estas pruvo, ke solidareco kaj teknologio povas iri man-ĉe-mane kaj ke la vojo por eliri la ekonomian falon povas esti ligita al ciferecigo.
#000016
Plej novaj artikoloj pri Hispanio
#000018
“La Balkanoj estas la eŭropa Latinameriko en multaj belaj aspektoj”, diras albana verkisto Elvi Sidheri
#000019
Eŭska separisma grupo ETA ĉesigis bataladon antaŭ 10 jaroj. Ĉu repaciĝo vere okazis?
#000020
Intervjuo kun Aleksandra Lun, pola denaskulino, kiu fariĝis fama hispanlingva verkistino
#000021
Meksika kolektivo kiu piratas librojn por kundividi kulturon alfrontas blokadojn
#000024
Retpoŝto (ne estos publikigata) (deviga)
#000025
Aboni komentojn de ĉi tiu artikolo per retpoŝto
#000026
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000027
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000028